Olav Tuelo Johannesen

Olav Tuelo Johannesen (født 23. februar 1984 i Larvik) er en norsk fotballspiller med botswansk herkomst. Han spiller for Kongsvinger etter å ha vært en kort periode i Start.
Han ble solgt fra Kongsvinger til Start i august 2011 for en halv million kroner. I desember 2011 kom han gratis tilbake som bosmannspiller.

Johannesen har tidligere spilt for Larvik Turn. Olav Tuelo spiller spiss, men han kan også spille offensiv midtbane. For Sandefjord Fotball har han totalt spilt 89 seriekamper og 11 cup-kamper, og i seriekampene han har spilt har han skåret 33 mål. 

Sommeren 2006 ble han lånt ut til Adeccoligaklubben Bodø/Glimt som erstatning for deres toppscorer Håvard Sakariassen, som ble solgt til Bryne. Her spilte han flere kamper for deres A-lag, og Johannesen scoret i debuten for Glimt borte mot Moss den 23. juli 2006. Etter bare noen få mål i høstsesongen gikk han tilbake til Sandefjord, dette til tross for at Glimt hadde opsjon på kjøp. 

Den 31. august 2007 ble det klart at Tuelo Johannesen skulle spille på utlån for Hamarkameratene ut sesongen for at Ham-Kam skulle forsterke stallen ved mulig skade på Oluwasegun Abiodun samt for at han fra Sandefjords ståsted skulle få verdifull kamptrening.HamKam.no – HamKam låner angriper  (Publisert 31. august 2007) Den 25. november 2007 skrev han under på en toårskontrakt med Kongsvinger og gikk gratis fra Sandefjord på en bosmanovergang.Glomdalen.no – Klar for KIL (Publisert 25. november 2007)

Johannesen gikk til Start 1. august 2011.Signerer angrepsspiller 

 Referanser 

 Eksterne lenker 

 – Tuelo Johannesens spillerprofil hos kil.no

Kategori:Norske fotballspillere
Kategori:Fotballspillere for Sandefjord Fotball
Kategori:Fotballspillere for FK Bodø/Glimt
Kategori:Fotballspillere for HamKam
Kategori:Fotballspillere for Kongsvinger IL Toppfotball
Kategori:Fotballspillere for Idrettsklubben Start
Kategori:Personer fra Larvik kommune